KLUBI 700
Linda ja Andy jäivät jumiin autoonsa onnettomuuden jälkeen.
Linda ajatteli vain lapsiaan.
Lapset olivat takapenkillä, eikä Linda ylettynyt sinne.
Linda ja Andy voivat vain rukoilla.
Kuusi vuotta sitten rattijuoppo melkein tuhosi perheen.
Sinä päivänä heidän poikansa voitti baseball-turnauksen -
ja tytär lauloi ensimmäisessä kuoronsa konsertissa.
Perhe oli matkalla kotiin, kun rekka ajoi heidän kaistalleen.
Lähellä kotia meihin osui rattijuoppo 130 km/h nopeudella.
Menimme kaikki tajuttomiksi.
Josh tuli ensimmäisenä tajuihinsa.
Kaasu ja palanut kumi haisivat. Se oli kauhea haju.
Linda ja Andy olivat jumissa etupenkeissä. Lindakin tuli tajuihinsa.
Halusin halata lapsiani, mutta en pystynyt.
Rukoilimme Joshin kanssa Jeesusta pelastamaan meidät.
Heille kerrottiin myöhemmin, että jälki oli todella pahaa.
Mies osui meihin niin lujaa, että häneltä putosi moottori keskelle tietä.
Ensimmäisenä pelastettiin 15-vuotias Jen.
Jalkapalloa pelaava kympin oppilas taisteli elämästään.
Jenniferillä oli pahimmat vammat.
Ei ollut varmaa, oliko hän edes elossa.
Jen ja muut perheenjäsenet vietiin eri sairaaloihin.
Kaaoksen keskellä sana levisi, ja ihmiset alkoivat rukoilla.
Mieheni Andy työskenteli Liberty University -oppilaitoksessa.
Hänen työtoverinsa aloitti suuren kampanjan sähköpostitse.
Ihmisiä pyydettiin rukoilemaan perheemme puolesta.
Opiskelijat rukoilivat kellon ympäri.
Lääkärit sanoivat, ettei Jen eläisi yön yli.
Jos hän selviäisi, hän jäisi vihannekseksi.
Tiesin, että Jen eläisi yön yli vain rukouksen voimalla.
Jen jäi eloon, mutta oli koomassa viisi pitkää viikkoa.
Muu perhe pääsi sairaalasta ja rukoili Jenin vuoteen äärellä.
Lopulta Jen heräsi.
Hänen hengellinen puolensa oli ehjä.
Kaikki muu oli vahingoittunut.
Huoneessa saattoi kuulla Jenin rukoukset Jumalalle.
Aivovamman takia Jen joutui opettelemaan kaiken uudelleen.
Jeniä pyydettiin nostamaan oikea käsi. Hän ei ymmärtänyt pyyntöä.
Kun Andy ja Linda rukoilivat Jumalaa parantamaan tyttärensä, -
edistystä alkoi tapahtua päivittäin.
Joka vaiheessa rukoilimme Jumalaa tekemään enemmän.
Pyysimme, että Jen puhuisi paremmin, että hän kävelisi.
Jenin ollessa sairaalassa Linda löysi hänen rukouskirjansa.
Hän pyysi Jumalalta rohkeutta -
ja että Jumala käyttäisi häntä hyvän tekemiseen.
Jeniltä kesti vuosia saada terveytensä takaisin.
Nyt kuusi vuotta myöhemmin Jen voi kertoa meille itse Jumalan teoista.
Onnettomuuden jälkeen jouduin opettelemaan monet asiat uudelleen.
Lukemisen, kirjoittamisen, pukeutumisen, nielemisen...
Kaikki normaaliin arkielämään kuuluvat asiat.
Se oli silti hienoa aikaa, -
koska silloin Jumala vuodatti Henkensä minuun.
Lääkärin mukaan Jenin edistys oli ennennäkemätöntä.
Kehitys jatkuu edelleen, mikä on epätavallista näissä tilanteissa.
Minusta tämä on ihme ja todiste Jumalan voimasta.
Jumala pystyy tekemään ihmeellisiä asioita.
Jenin lähimuisti aiheuttaa vielä ongelmia.
Hän on siitä huolimatta kysytty puhuja.
On ihmeellistä, että Jumala voi käyttää aivovammaista tyttöä.
Kun Jen puhuu yleisölle, -
Jumala puhuu hänen kauttaan, ja se vaikuttaa ihmisiin.
Haluan sanoa niille, joilla on vaikeaa, -
että täydellinen paraneminen ja vahvuus tulevat Herralta.
Hän lupaa olla kanssasi hädässä ja arkipäivässä.
Jenissä on selittämätöntä iloa.
Hän rakastaa ihmisiä ja kurottaa kohti hädässä olevia.
Jumala on ollut perheelleni monia asioita tämän onnettomuuden aikana.
Minulle Hän on ollut kulmakivi.
Suurin siunaus tästä on se, miten Jumala käyttää perhettämme.
Sen, minkä saatana tarkoitti pahaksi, Jumala kääntää hyväksi.
Upea todistus perheeltä, joka on kokenut paljon murhetta.
He julistavat Jumalan hyvyyttä ja antavat Hänelle kunnian kaikesta.
Nämä todistukset ovat upeita.
Tuo perhe olisi voinut hajota vihaan ja katkeruuteen.
He olisivat voineet alkaa syyttää siitä Jumalaa.
Sen sijaan he alkoivat ylistää Jumalaa.
Tragediasta tulikin voitonjuhla.
Tässä on tarinan opetus. Tapahtui ihmeparaneminen.
Voitonjuhla on Jumalan. Voitto on Jumalan ansiota.
Kun annat tunnustuksen Jumalalle, hyviä asioita tapahtuu.
Tässä sinulle tunnustusta! ―Anna tulla.
Frediä kiusasi niveltulehdus vuosia.
Lääkäri halusi määrätä hänelle lääkkeitä.
Sitten Fred rukoili sinun kanssasi.
Sanoit: "On paljon niveltulehduksesta kärsiviä ihmisiä.
Alkakaa liikuttaa niveliänne, turvotus laskee nyt.
Jumalan voima tulee elämäänne. Jeesuksen nimessä."
Samalla hetkellä Fred tunsi Jumalan voiman kehossaan.
Kipu hävisi, ja Fred on ollut terve siitä asti.
Kivuton vuosien sairastamisen jälkeen! Se on ihme.
Kuinka se toimii? Julistamalla Jumalan voimaa.
"Suunsa hedelmästä saa nauttia hyvää." (Sananl. 13:2)
Tässä Bonnie Pohjois-Carolinasta.
Hän kärsi selän ja lantion kivuista ja sai vahvoja kipulääkkeitä.
Terry, sinä sait tämän sanan: "Sinulla on alaselässä ongelmia, -
jotka aiheuttavat kipua ja epämukavuutta."
Jumala korjaa ongelmasi nyt. Ota vastaan paraneminen."
Bonnie uskoi, että sana oli hänelle ja heräsi aamulla terveenä.
Minä uskon Jumalaan. Hänelle kaikki on mahdollista.
Emme ymmärrä murto-osaakaan siitä, mitä Hän voi tehdä.
Olemme pikkuruisia kääpiöitä Jumalan voimaan verrattuna.
Silti näemme tässä ohjelmassa ihmeitä koko ajan, -
koska Jumala kuulee rukoukset. Terry ja minä rukoilemme nyt yhdessä.
Kiitos, Isä, näistä ihmeistä.
Siunaa ihmisiä ja puhu palvelijoillesi Jeesuksen nimessä.
Terry, sinulla oli jotakin. ―Tämä koskee useampaa ihmistä.
He kärsivät halvauksesta eri kohdissa kehoa, -
kasvoissa, jalassa... Jumala parantaa teidät nyt.
Menetetty lihasmassakin palaa takaisin.
Nivelsiteet ja jänteet palaavat ennalleen.
Kävelette, liikutte ja puhutte ihan normaalisti.
Niskakipu... Lihakset selässä ja olkapäissä vapautuvat.
Kipu häviää ja niveltulehdus paranee.
Pane kätesi niskaasi ja ota vastaan paraneminen.
Tunnet lämmön ja Jumalan voiman. Jeesuksen nimessä.
Jollakulla on mennyt nenän väliseinä sijoiltaan.
Sinulla ei ole varaa leikkaukseen. Jumala parantaa sinut nyt.
Voit taas hengittää vapaasti.
Jollakulla on hirveä pahoinvointi. Oksennat koko ajan.
Jumala kurottaa puoleesi ja parantaa sinut sisintäsi myöten.
Jotkut kärsivät masennuksesta.
Tunnette mustan pilven yllänne.
Se häviää, ja Jeesuksen valo tulee tilalle. Ottakaa se vastaan.
Kiitos Herra! Aamen.
Soita ja kerro meille rukouspyyntösi tai saamasi vastaus rukoukseesi.
Kiitämme Jumalaa siitä, mitä Hän tekee.
Hänelle kaikki on mahdollista.
Teistä puheen ollen, tulossa on lähettämiänne kysymyksiä!
"Jos te minua rakastatte, niin te pidätte minun käskyni."
Viittaako Jeesus kaikkiin Mooseksen käskyihin?
Tätä ja paljon muuta luvassa kohta.
Rakas Emilia. Kävin luonasi aamulla.
Taisit olla myöhässä, koska et huomannut minua.
Päivällä odotin, että olisimme voineet tavata. Olit kiireinen.
Vaikket kutsunut minua käymään illalla, -
huomasin sinun olevan yksinäinen ja peloissasi.
Vaikka et tänään ehtisi, olen huomennakin luonasi, -
ja odotan, olisiko sinulla aikaa minulle.
Aina sinua rakastaen, Jeesus.
Ei ole ketään muuta, -
joka rakastaisi sinua niin kuin Jeesus.
Haluatko kohdata Hänet? Ota yhteyttä Klubi 700 -ohjelmaan.
Nyt vastaamme teidän kysymyksiinne.
Lou kysyy: "Jeesus sanoo: 'Jos rakastatte minua, pidätte käskyni.'
Tarkoittaako se kaikkia käskyjä Mooseksen kirjoissa?"
Jeesus antoi uuden käskyn: "Rakastakaa toisianne."
Paavali sanoi, että ne, jotka rakastavat, täyttävät lain.
Rakastakaa siis toisianne.
Katrina sanoo: "Rakastan Herraa. Minun täytyy myös rakastaa ihmisiä.
Rukoilen joka aamu Jeesusta täyttämään sydämeni rakkaudella.
Minun on myös vaikea kertoa Jeesuksesta muille.
Mikä menee pieleen? Haluan miellyttää Jumalaa, mutta en ihmisiä.
No, en tiedä taustojasi. Olet varmaan kasvanut suojatussa ympäristössä.
Ehkä perheesi ei ollut kovin sosiaalinen.
Suosittelen liittymään kirkkoon tai johonkin järjestöön, -
jossa ihmiset tapaavat toisiaan. Siellä tutustuisit heihin.
Pelkäät ihmisiä ja sitä, mitä he ajattelevat sinusta.
Evankeliumin julistaminen on monille ihmisille vaikeaa.
Se on kuin myymistä. He pelkäävät kauppojen tekemistä.
Heistä ei tulisi hyviä myyntimiehiä. Kaupanteko vaatii rohkeutta.
Mene ihmisten joukkoon ja tutustu heihin.
Älä mieti niin paljon sitä, saatko heidät taivaaseen.
Tutustu muihin ihmisinä ja kuuntele heitä.
Näe hyvää heissä ja anna heidän ystävystyä kanssasi. Pääset alkuun.
Sherrie kysyy: "Jeesus käski antaa kaikille, jotka pyytävät.
Jos se ei ole mahdollista, mitä teen?"
Jeesus ei sanonut, että kaikille, vaan niille, jotka pyytävät.
Ei meiltä kovin usein pyydetä.
Jos joku tarvitsee apua, tee se, minkä voit.
Meillä ei ole paljon kerjäläisiä kaduilla, kuten köyhissä maissa.
Ei tarvitse antaa koko maailmalle.
―Jumitumme usein rahaan. Aina sitä ei tarvita.
Voit antaa aikaa, huomiota tai huolenpitoa.
Tätähän Jeesus tarkoitti, eikö? ―Kyllä, rakkautta ja empatiaa.
Jeesus kyllä tarkoitti ensisijaisesti rahaa, mutta...
Maissa, joissa on paljon kerjäläisiä...
Meitä tämä ei koske, mutta jos joku pyytää, auta.
Tähän väliin täytyy sanoa varoituksen sana.
Jos joku koko ajan pyytää sinulta rahaa, silloin olet mahdollistaja.
Älä anna. Samoin, jos sinulta pyydetään lainaa.
Pidä tämä mielessä. Et ole pankki. Anna apua, älä rahaa.
New Yorkissa ihmiset pyysivät minulta usein rahaa, -
jotta pääsisivät New Jerseyyn.
―Täällä he haluavat päästä Pohjois-Carolinaan -
ja tarvitsevat rahaa bensaan. ―Oikeasti he haluavat alkoholia.
Eräs mies sanoi tarvitsevansa ruokaa.
Sanoin, että vien hänet syömään ja istun hänen kanssaan.
Mies katsoi minua ihmeissään. ―Missä rahat ovat?
"En halua syömään, vaan kaljalle. Valehtelin."
Ole varovainen. Älä anna hyväksikäyttää itseäsi.
Ole antelias Hengessä ja anna Herran johdattaa sinua.
Jumala siunaa niitä, joilla on antelias sydän.
Antelias ihminen saa itsekin lahjoja. Anna, niin sinullekin annetaan.
Antamisessa on suurempi siunaus kuin saamisessa.
Kiitos kysymyksistä! Tulossa mies, joka kuulee ääniä mielessään.
Äänet leijuivat ympärilläni kuin mehiläiset.
"Olet luuseri, jota Jumala ei rakasta."
"Aja tuota autoa päin, niin kaikki tämä katoaa."
Katso, mitä mies tekee seuraavaksi.
Salomo on sanonut viisaasti: "Paljolla kirjaintekemisellä ei ole loppua, -
ja paljo tutkistelu väsyttää ruumiin."
Keskity yhteen kirjaan, jota ilman emme pärjää, Raamattuun.
Jeesus sanoi: "Tulkaa minun tyköni, kaikki työtätekeväiset ja raskautetut, -
niin minä annan teille levon." Lue Raamattua. Saat levon Kristuksessa.
Will Morales jäi koukkuun nettipornoon.
Hän oli menettänyt elämän hallinnan ja tiesi sen itsekin.
Eräänä päivänä äänet hänen päässään yrittivät ottaa vallan.
Ne halusivat hänen lopettavan kärsimyksensä lopullisesti.
Suurimman osan elämästään -
Will Morales yritti paeta isänsä aiheuttamaa tuskaa.
Aloin vihata isääni. Se oli viha-rakkaussuhde.
Alkoholi, seksi ja huumeet auttoivat hetkeksi.
Pakenin ongelmiani. Olin masentunut.
Elämällä ei ollut tarkoitusta.
Sisälläni oli syvää tyhjyyttä, joka ei täyttynyt millään.
Ei huumeilla, ei naisilla. Mikään ei auttanut pysyvästi.
Lapsena Will kävi kirkossa äitinsä kanssa. Ehkä se voisi auttaa?
Jumalanpalveluksen aikana Jumala puhui minulle.
Tulin uskoon sinä päivänä. Se oli vapauttava tunne.
Will palasi yhteen kouluaikaisen tyttöystävänsä kanssa.
He menivät naimisiin ja perustivat perheen.
Avioliitto alkoi hienosti.
Olin vielä hyvin epäkypsä, ja avioliittoon pitää panostaa.
Tunsin painetta olla täydellinen kristitty.
Pari riiteli jatkuvasti, ja avioliitto alkoi rakoilla.
Emme rukoilleet tai lukeneet Raamattua yhdessä.
Läheisyys hävisi, ja se johti minut nettiin väärille sivuille.
Chattasin toisten naisten kanssa.
Nettiseksi ja porno ottivat vallan elämässäni.
Sitten Will alkoi pettää vaimoaan. Lopulta hän hylkäsi perheensä.
Hän palasi alkoholin, seksin ja huumeiden maailmaan.
Olin aivan sekaisin. Minulla oli useita suhteita.
Diilasin huumeita strippiklubeilla -
vain siksi, koska olin aivan tyhjä.
En hallinnut elämääni. Olin voimaton.
Sitten äänet alkoivat kiusata häntä.
Ne leijuivat ympärilläni kuin mehiläiset.
"Olet luuseri, jota Jumala ei rakasta."
Liikennevaloissa äänet kehottivat häntä ajamaan päin toista autoa.
"Tee se, ja kaikki tuska häviää!"
Auto lähestyi, ja äänet voimistuivat.
Huusin kaikin voimin Jumalaa avuksi. "Jos todella olet olemassa, -
auta minua nyt. Tarvitsen sinua. Auta minua!"
Ei kulunut sekuntiakaan, kun kuulin äänen.
Se sanoi kirkkaasti: "Et ole luovuttaja."
"Sano, mitä tarvitset. Olen tässä. Sinun piti vain pyytää apua."
Will pysäytti auton. ―Aloin itkeä ja ylistää Jumalaa.
Ilo pelastumisesta palasi takaisin.
Will halusi päästä lopullisesti eroon riippuvuuksistaan.
Siihen auttaisi vain rukous.
―Perheeni rukoili puolestani, ja aloin katua tekojani.
En ollut koskaan ennen kokenut sellaista vapautta.
Tunsin olevani vapaa Kristuksessa.
Kaikkien luurankojen piti tulla ulos kaapista.
Jumalan ansiosta Will pääsi eroon riippuvuuksistaan.
Hän myös palasi perheensä luokse ja sopi isänsä kanssa.
Perheeni näki anteeksiannon voiman. Jumala voi korjata kaiken.
Hän voi korjata kaikki pahimmatkin tekemämme virheet.
Elämäni oli palasina. Kaikki levisi ympäriinsä.
Päivä kerrallaan Jumala kokosi palaset yhteen.
Jumala on ihmeellinen Jumala. Hän on Lunastaja.
En voi koskaan kiittää Häntä tarpeeksi.
Tunsin tytön, -
joka oli pahojen henkien eli demonien riivaama.
Kun demonia ajettiin ulos, se sanoi jotain kiinnostavaa.
"Mutta minulla oli lupa."
Kun alettiin tutkia tarkemmin, mitä se tarkoitti, -
selvisi, että tyttö oli antanut luvan.
Hän oli katsonut pornoelokuvan, ja se riitti avaamaan oven, -
oven hengelle helvetistä. "Minulla oli lupa."
Will Morales antoi paholaiselle luvan, ja tämä tuli.
Paholainen käski Willin tappaa itsensä.
Paholainen yllytti myös Jeesusta hyppäämään kalliolta.
"Hyppää. Hyppää, niin enkelit pelastavat sinut. Hyppää."
Itsemurha-ajatukset eivät välttämättä ole omia ajatuksiasi.
Ne käskevät sinua painamaan kaasua liikenteessä ja lopettamaan elämäsi.
Loppu. "Minulla oli lupa."
Will päätti antaa Jumalalle luvan ottaa vallan elämässään.
"Jokainen, joka huutaa avuksi Herran nimeä, pelastuu". Room. 10:13
En tiedä, mitä olet tehnyt, kenen kanssa olet ollut, -
missä olet asunut, millaisille asioille mielesi on altistunut.
Jeesus antaa anteeksi. Jos huudat Häntä avuksi, -
Hän vapauttaa sinut. Paholainen kuiskii korvaasi, -
että Jumala on valehtelija, Jeesus on valehtelija.
Käske Saatanaa väistymään ja katso Jeesukseen.
Rukoilen kanssasi nyt.
Älä antaudu Saatanalle äläkä kuuntele hänen valheitaan.
Sulje se ovi. Peru Saatanan lupa.
Rukoile kanssani, olitpa missä tahansa: Jeesus, -
Perun Saatanan luvan tuhota elämäni.
Saatana, Jeesuksen nimessä kiellän sinua olemasta elämässäni.
Herra, rukoilen Jeesusta tulemaan elämääni.
Jeesus, avaan sydämeni Sinulle. Huudan Sinua avuksi.
Herra, tule sydämeeni ja elä minussa.
Palvelen Sinua koko loppuelämäni.
Kiitos Jeesus, että kuulit rukoukseni ja tulit sydämeeni.
Jos rukoilit kanssani, soita meille. Rukouspalvelijat odottavat soittoasi.
Jokainen polvi tulee notkistumaan ja jokainen kieli tunnustamaan, -
että Jeesus Kristus on Herra.
Ota yhteyttä ohjelmaamme ja vapaudu kahleista.
Kun haluat puhua jollekulle, joka välittää, -
rukouspalvelijat ja sielunhoitajat päivystävät puhelinlinjoilla.
Soita tai kirjoita heille tänään.
Suomennos: Elina Parker